**«Қарлығаш» ортаңғы тобындағы ашық оқу қызметі**

**Күні:10.11.2020жыл**

**Білім беру саласы:** Таным. Шығармашылық.
**Білім беру бөлімі:**  Қарапайым математикалық ұғымдарды қалыптастыру.
**Тақырыбы:** «Сиқырлы пішіндер»
**Мақсаты:**Балалардың геометриялық пішіндер туралы білімдерін қалыптастыра отырып, қарапайым математикалық ұғымдарын бекіту, пішіндерді ажыратып айта білуге, оларды қоршаған ортамен салыстырып, түр – түсін, заттардың көлемін анықтай білуге дағдыландыру. Балалардың ой - өрісін, қол моторикасын, логикалық ойлау қабілеттерін ойын арқылы дамыту, зейіндерін, белсенділіктерін арттыру. Балаларды ұйымшылдыққа, тапқырлыққа тәрбиелеу.

**Аралас сабақ:** Айналамен таныстыру, тіл дамыту, құрастыру сабағы.

**Сөздік жұмыс:** Үшбұрыш, төртбұрыш, дөңгелек, пішіндер.

**Билингвальды компонент:** Сары-yellow,көк-blue ,жасыл-green
**Құрал-жабдықтар:** Ведиопроектор, үнтаспа.

**Сабақ барысы:** Балалар жарты шеңбер бойымен тұрады.

Амандасу: Музыка әуенімен әндетіп:

-Үлкенге де сіз,сіз.

Кішіге де сіз,сіз.

Сәлем бердік сіздерге

Құрметпенен біз, біз.

- Балалар, жылу шеңберіне тұрайық.

**Жылулық шеңбері:**(Балалар қимылмен көрсетеді)
- Алақанды ашайық,

Күн нұрын салайық.

Жүрек жылуын салайық.

Жиналған жылу шуақтарды,

Қонақтарға шашайық.

(музыка әуенімен ведиопроектордан дыбыс естіледі де, ханшайым көрінеді. Балалар бұрылып амандасады)

**Ханшайым:**

- Сәлеметсіздер ме, балалар?

**Балалар:**

**-** Сәлеметсіз бе?

**Ханшайым:**

**-** Мен сендерді «Сиқырлы пішіндер» әлеміне шақырамын.

**Тәрбиеші:**

- Балалар, «Сиқырлы пішіндер» әлеміне барғыларың келе ме?

**Балалар:**

**-** Иә.

**Тәрбиеші:**

**-**Ал қандай көліктермен барғыларың келеді?

**Балалар:**

- Поезбен.

**Тәрбиеші:**

**-**Жарайды. Ендеше, поезбен барайық. Ал кеттік.

Бәрі шеңбер бойымен жүріп, музыка әуенімен:

**Қимылды ойын:**

**«Поезд»** Тіл ұстарту жаттығу.
Пыш - пыш, пыш - пыш біз кеттік,
Жүрісті үдеттік.
Гу - гу, гу - гу гуілде,
Қалып қойма біріңде.
**Тәрбиеші:**
- Қане, балалар, тоқтайық. Пыш - ш - ш.

- Балалар, біз міне «Сиқырлы пішіндер» әлеміне де келіп қалдық. Қане, поездан түсейік.

- Ой, балалар, әртүрлі пішіндерді қараңдаршы. Өздері сөйлейді. Сиқырлы пішіндерге қандай пішіндер жатады екен, сұрап, көрейікші:

- Сен қандай пішінсің?

-Төртбұрышпын, төртбұрышпын.
Төрт қабырғасы бар бұрышпын,
Қай жағынан қарасаңда,
Төрт қабырғам тең бұрышпын.

**Тәрбиеші:**

**-** Неге төртбұрыш дейді екенбіз, қанекей төртбұрыштың қабырғаларын, бұрышын санайық. (санайды) Төртбұрыштың түсі қандай?

**Үшбұрыш:**
-Үшбұрышпын, үшбұрышпын,
Үш қабырғам бар бұрышпын,
Төртбұрыштан аз болсам да,
Орны бөлек үшбұрышпын.

- Ал, үшбұрышты неге үшбұрыш дейді екенбіз, бұрыштар мен қабырғаларын санайық. Үшбұрыштың түсі қандай екен?

**Дөңгелек:**

- Домалақпын, домалақпын,
Дөңгелек боп домаладым.
Ай сияқты, күн сияқты
Шар сияқты домалақпын.

-  Дөңгелектің бұрышы бар ма?

- Пішіннің түсі қандай?
**І. Тәрбиеші:**

**-** Балалар, осы пішіндерді қоршаған ортамен салыстырайық. (ведиопроектордан пішіндерге ұқсайтын заттарды атап, таяқшамен көрсетеді)

**Д/о. «Айналадағы заттардың пішіні"**

Шарты: Заттардың қандай пішіндерге ұқсайтынын тауып айту.

**ІІ. Тәрбиеші:**

**–** Балалар, Ханшайымның**«Кеңістікті бағдарлау»**деген тапсырмасы бар.

Шарты:Тақтадағы үлгі бойынша тапсырманы орындау. Ақ жапсырғыштың бетіне жоғарғы жағына төртбұрыш, төменгі жағына дөңгелек, оң жағына үлкен үшбұрыш, сол жағына кішкентай үшбұрышты жапсыру.

Тәрбиеші тексереді.

**Тәрбиеші:**

- Ал, балалар, тұрайық,

Үлкен шеңбер құрайық.

Көңілденіп біз енді,

Бой сергітіп алайық.

**«Ойыншықтар» әнін музыка әуенімен балалар ойыншықтарын алып, қимыл көрсетіп айтады.**

Біздерде бар қуыршақ,

Бұзау, қозы, құлыншақ.

Ойыншықтар тыңдайды,

Әмір беріп бұйырсақ.

Ойыншықтар ұйықтайды,

Айтқаныңнан шықпайды.

Ал, қозы мен құлыншақ,

Ұйықта десең ұқпайды.

**ІІІ. Тәрбиеші:**

**–**Балалар, Ханшайымның мынадай тапсырмасы бар**, «Ойыншықтардың үйін табу»**деген.

Шарты: - Мына жерде биік және аласа үй бар. Ойыншықтарды көлеміне қарай, биік үйшікке үлкен ойыншықтарды, аласа үйшікке кішкентай ойыншықтарды апарып қою керек.
**ІV. Тәрбиеші:**- Балалар, Ханшайымның тапсырмасына қарайықшы.

- Мынау не?

- Балық.

- Балық қайда жүзеді?

- Суда.

- Балықтардың көлеміне қарасақ бірдей ме?

- Жоқ.

Мынау қандай балық?

- Үлкен, кіші, мынау одан да кіші.

**Тәрбиеші:** - Балалар, Ханшайымға көмектесейік. (Түсіндіру)

- Балалар, мынау біздің аквариум болсын. Ал мынау балықтардың орны, мынау көзі. Алдымызда тұрған балықтарды алып, көлеміне қарай балықтардың орнын табамыз.

**Д/о «Балықтардың орнын тап»**

Шарты: Үлкен, орташа, кіші  балықтарды тауып, олардың көлеміне қарап, ілгектеу.

**V. Тәрбиеші: -**Балалар,  біз мына  пішіндердің көмегімен көптеген заттарды құрастыра алады екенбіз.
Ал сендер құрастыра аласыңдар ма?

**Тәрбиеші:** - Балалар, құрастырып көрейікші. Ол үшін төртке топқа бөлінейік. (Балалар төрт топқа бөлінеді. Матадан тігілген пішіндерді алып, )
1-топ: Пішіндерден үй құрастырады.

- Үй қандай пішіндерден тұрады?.
- Төртбұрыштан, үшбұрыштан тұрады.

2-топ: Құрт

- Құрт қандай пішіндерден тұрады?

- Төрт дөңгелектен тұрады.

- Үлкен, орташа, кіші, одан да кіші, кішкентай дөңгелектен тұрады.

3-топ: Машина

- Машина қандай пішіндерден тұрады?
- Тік төртбұрыштан, шаршы, екі дөңгелектен тұрады.

Тағы не құрастыруға болады?

Музыкамен дыбыс шығарады. Балалар бұрылып, Ханшайымның алдына барады.

**Ханшайым:**
- Балалар, барлықтарың сабаққа жақсы қатыстыңдар. Рахмет.
**Тәрбиеші:**

- Жарайды, балалар, Ханшайыммен қоштасып, поезға отырып тобымызға барайық.

Балалар:
- Пыш - пыш, пыш - пыш біз кеттік,
Жүрісті біз үдеттік.
Гу - гу, гу - гу гуілде,
Қалып қойма біріңде.

**Рефлексиялық- түзетушілік**
/**қорытынды**/ Сұрақтар қою арқылы қорытындылайды:
- Бүгін бізге қонаққа кім келді?
Ол бізге қандай өтінішпен келіпті?
- Дорбада не бар екен?
- Олардан біз не құрастырдық?
- Балалар, сендерге Білмеспекпен ойнаған ойындар, тапсырмалар ұнады ма?
Білмеспек балаларға көмектескендеріне рахметін айтып, балаларды мақтап, мадақтап қоштасады.

- Білмеспек келді.
- Көмек сұрап келді
геометриялық пішіндер

- үйлер құрастырдық
Балалардың жауаптары.
Балалар Білмеспекпен қоштасады.

**Күтілетін нәтиже:
Біледі:**  -Әр  түрлі  пішіндерден заттар құрастыруды, заттардың ішінен түстерді табуды
**Игереді**: -.Геометриялық пішіндер, түстер туралы түсінік
**Меңгереді:** Геометриялық пішіндерді ажырата алуды, салыстыруды





